**Referat fra bestyrelsesmøde i DH-Middelfart**

**d. 13. august 2018 kl. 19-21**

**på Fænøsund Plejecenter. Vestre Hougvej 70. 5500 Middelfart.**

1. Velkomst

* Vi lavede en præsentationsrunde

1. Rengøring på bostederne

* Claus har en formodning om, at man på bostederne desværre laver en ens udmåling på rengøring udfra kvalitetsstandarden og derfor sker der ikke en individuel og konkret vurdering. Ingrid kunne supplere og sige, at hun også mente, at der var rod i det. For beboerne er også visiteret til socialpædagogisk støtte og derfor bliver det noget roderi. Vi aftalte, at vi ser nærmere på det og at der kommer nogle gode konkrete eksempler og gerne mange, for så kan det tages med i Handicaprådet. Ingrid og Karen indsamler materiale.

1. Nyt fra alle foreningerne

* Høreforeningen: Det er svært at få nogle arrangementer op at stå og der bliver færre og færre afdelinger
* Fibromyalgi: Går godt
* Diabetesforeningen: Starter cafeén op igen 1. onsdag i måneden. Der kommer et nyt STENO-center på OUH kunne Jonna lige fortælle.
* LEV: Vil gerne holde et foredrag omkring ”handicap”
* Parkison: Kører godt. Skal starte et danseprojekt med støtte fra TRYG-fonden op. Yderligere er de i gang med at starte et sangkor op
* Gigtforeningen: har afholdt et foredrag omkring hash som medicin og er var stor tilslutning.
* PTU: God opbakning men mangler nye unge kræfter.
* Skleroseforeningen: Sanne holder orlov som formand lige pt. Men de bruger kræfterne på cafeaftenerne og d. 9. sep. Er der husindsamling
* Dansk Handicap Forbund: har en god opbakning til arrangementer. De er blevet større og har nu skiftet navn til DHF-Lillebælt, da de dækker Assens, Fredericia, Kolding og Middelfart Kommune. De afholder en foredragsaften for pårørende og alle er velkommen. Det er d. 30. august kl. 19 på Kulturøen.

1. Nyt fra FU

* Gitte fortalte kort om det arrangement man skal holde for afdelingerne på Fyn, som desværre er blevet udsat.

1. Dagens tema: Frivillighed

* Begge parter får noget ud af det
* Man skal til enhver tid kunne sige fra
* Man er det ekstra krydderi
* Det skal være sjovt at være frivillig
* Vi skal aldrig erstatte lønnet arbejde

1. Eventuelt

* Der er handicapdag d. 29. november og der efterlyses kandidater til Handicapprisen. Alle bedes gå tilbage i deres bagland og finde nogle kandidater.